বিল স্টোরার
উইলিয়াম বিল স্টোরার (ইংরেজি: Bill Storer; জন্ম: ২৫ জানুয়ারি, ১৮৬৭ - মৃত্যু: ২৮ ফেব্রুয়ারি, ১৯১২) ডার্বিশায়ারের রিপ্লে এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ১৮৯৭ থেকে ১৮৯৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতি ব্যাটসম্যান হিসেবে খেলতেন উইলিয়াম স্টোরার নামে পরিচিত বিল স্টোরার। ফুটবলে ডার্বি কাউন্টির পক্ষে অংশ নিয়েছেন।